Post Malone ​ແລະ Swae Lee ຂັບ​ຮ້ອງ​ ໃນ​ບົດ​ເພງ Sunflower
ວີ​ໂອ​ເອ ຂໍ​ມ່ວນ​ຊື່ນ​ກັບເພງ​ປະ​ກອບຮູບ​ເງົາເອ​ນີ​ເມ​ຊັນ ເລື້ອງ Spider-Man: Into the Spider-Verse ທີ່ Post Malone ​ແລະ Swae Lee ຂັບ​ຮ້ອງ​ ໃນ​ບົດ​ເພງ Sunflower ຫວັງ​ວ່າ​ທ່ານ​ຜູ​ຟັງ ຄົງ​ຖືກ​ໃຈ.
ຄ່ຳຄືນນີ້ ວັນນະສອນ ຈະມາກ່ອມທ່ານຜູ້ຟັງດ້ວຍເພງສາກົນທີ່ຕິດອັນດັບ Top Ten ຢູ່ໃນຂະນະນີ້ ສ່ວນວ່າຈະມີເພງມ່ວນໆໃດແດ່ນັ້ນ ຂໍເຊີນເຂົ້າໄປພິສູດດ້ວຍຕົວທ່ານ ເອງເລີຍ ໃນລາຍການສຽງເພງຈາກແດນໄກຂອງວີໂອເອ ສະບາຍດີທ່ານຜູ້ຟັງທີ່ເຄົາລົບ 2-3 ສັບປະດາແລ້ວ ທີ່ວັນນະສອນ ຍັງບໍ່ຫາຍຈາກການ ເປັນຫວັດ…ຫວັງວ່າທ່ານຜູ້ຟັງຄົງຍັງບໍ່ເບື່ອນ້ຳສຽງແຫບໆຂອງວັນນະສອນ ເທື່ອ ຈັງໃດກໍໄດ້ເຂົ້າມາຮັບຟັງແລ້ວ ກໍຢ່າຟ້າວໄປໃສ ຟັງໃຫ້ຈົບກ່ອນ ຫາກໍເຂົ້າລາຍການ ມານີ້ເອງ ເອົາລະ ຂໍເລີ້ມດ້ວຍເພງປະກອບພາບພະຍົນເລື້ອງ Spider-Man: Into the Spider-Verse ທີ່ Post Malone & Swae Lee ຂັບຮ້ອງ ໃນບົດເພງ Sunflower ຊຶ່ງນີ້ແມ່ນເພງ single ໃໝ່ທີ່ຫາກໍອອກມາໃນກາງເດືອນທັນວາຜ່ານມານີ້ ຊຶ່ງເປັນວັນ ດຽວກັນກັບວັນທີ່ຮູບເງົາເອນີເມຊັນ ເລື້ອງດັ່ງກ່າວອອກສາຍ ເພງນີ້ ແມ່ນເປັນທີ່ ນິຍົມກັນແລະຕິດອັນດັບທີ 2 ໃນ Top Ten ດ້ວຍ ສ່ວນເພງຕໍ່ໄປນີ້ແມ່ນເພງ Happier ທີ່ຂັບຮ້ອງໂດຍ Marshmello ແລະ Bastille ຊຶ່ງເພງນີ້ ມີຄວາມໝາຍວ່າ ຂ້ອຍຢາກໃຫ້ເຈົ້າມີຄວາມສຸກກວ່ານີ້ ນອກຈາກນີ້ແລ້ວ ເພງດັ່ງກ່າວຍັງໄດ້ຕິດຢູ່ໃນອັນດັບທີ 6 ໃນ Top Ten ດ້ວຍ ເຊັ່ນກັນ ຂໍປິດທ້າຍລາຍການດ້ວຍເພງທີ່ສະໜຸກສະໜານ ຂອງ Fonsi ແລະ Daddy Yankee ຮ່ວມກັບ Justin Bieber ໃນບົດເພງທີ່ທຸກໆຄົນສາມາດອອກມາເຕັ້ນຢ່າງມ່ວນຊື່ນໄດ້ ໃນບົດເພງ Despacito ຊຶ່ງເພງຊຸດນີ້ ນຳມາ Remix ໃໝ່ ແລະແນ່ນອນວ່າເພງນີ້ ຈະນຳມາຊຶ່ງຄວາມມ່ວນຊື່ນສະໜຸກສະໜານທີ່ສຸດເລີຍລະ ຂໍອໍາລາທ່ານໄປກ່ອນ ແລະຂໍໃຫ້ທຸກໆທ່ານນອນຫລັບຝັນດີ ແລະພົບກັນໃໝ່ໃນສັບປະດາໜ້າ